LATVIJAS REPUBLIKA

Daugavpils pilsētas dome

reģ.Nr. 90000077325

Kr.Valdemāra iela 1, Daugavpils, LV-5401

Iepirkuma Publisko iepirkumu likuma 8.2 panta kārtībā

**“Teritorijas labiekārtošanas darbi”**

# KOPSAVILKUMS

par iepirkuma rezultātiem

2015.gada 7.jūlijā

**Vispārējā informācija**

**Pasūtītāja nosaukums:** Daugavpils pilsētas dome, K.Valdemāra iela 1, Daugavpils, Latvija.

**Pasūtītājs, kura vajadzībām tiek veikts iepirkums visās daļās:** Daugavpils pilsētas pašvaldības iestāde “Komunālās saimniecības pārvalde”, Saules iela 5a, Daugavpils.

**Iepirkuma identifikācijas numurs:** DPD 2015/71.

**Komisijas sastāvs:**

|  |  |
| --- | --- |
| Komisijas priekšsēdētāja: | Jurate Kornutjaka – Daugavpils pilsētas domes Centralizēto iepirkumu nodaļas vadītāja, |
| Komisijas locekļi | Inga Zarāne – Daugavpils pilsētas domes Centralizēto iepirkumu nodaļas ekonomiste,Kaspars Laizāns – Daugavpils pilsētas domes pašvaldības iestādes “Komunālās saimniecības pārvalde” vides inženieris, |
| Sēdi vada un protokolē | Komisijas priekšsēdētāja J.Kornutjaka.  |

**Komisijas izveidošanas pamats:** Domes izpilddirektores 2015.gada 17.jūnijā rīkojums Nr.169 (grozīts ar 06.07.2015. rīkojumu Nr.186)

**Iepirkums izsludināts:** Paziņojums par iepirkumu ievietots Iepirkumu uzraudzības biroja mājas lapā – 2015.gada 17.jūnijā; iepirkuma nolikums ievietots Daugavpils pilsētas pašvaldības mājas lapā – 2015.gada 17.jūnijā.

**Piedāvājumu izvēles kritērijs: viszemākā cena,** piedāvājumam, kuru iepirkumu komisija atzinusi par atbilstošu Publisko iepirkumu likuma, nolikuma un tehnisko specifikāciju prasībām.

Piedāvājumus dalībai iepirkuma procedūrā varēja iesniegt līdz 2015.gada 1.jūlijam, plkst. 10.00.

**I. Pretendentu iesniegto atlases dokumentu pārbaude**

1. Komisijas priekšsēdētāja J.Kornutjaka paziņo sēdi par atklātu, nosauc komisijas sastāvu, ziņo, ka nepieciešams izskatīt pretendentu iesniegto piedāvājumu un dokumentu atbilstību iepirkuma nolikumā noteiktajām prasībām.
2. Iepirkuma priekšmets sadalīts šādās daļās:
	1. A.DAĻA: Esplanādes ūdenskrātuves krastu labiekārtošanas un ūdenstilpnes tīrīšanas pasākumi teritorijas vides un ainaviskā stāvokļa uzlabošanai;
	2. B.DAĻA: Bijušā garāžu kooperatīva "Liģinišķi" ainaviski degradētās teritorijas labiekārtošanas darbi.
3. Komisijas priekšsēdētāja J.Kornutjaka ziņo, ka piedāvājumus iepirkumā iesnieguši šādi pretendenti:
	1. A.DAĻĀ: SIA “E Būvvadība”, SIA “MTE”;
	2. B.DAĻĀ: SIA “E Būvvadība”, SIA “MELIORS KRAUJA”, SIA “MTE”.
4. Komisija izskata pretendentu iesniegtos piedāvājumus, to noformējumu un konstatē, ka piedāvājumi ir cauršūti, cauraukloti un noformēti atbilstoši Nolikumā norādītajām prasībām.
5. Iepirkumu komisija izskata izdrukas no publiskās datubāzes [www.lursoft.lv](http://www.lursoft.lv) un konstatē, ka pretendenti ir reģistrēti komercreģistrā. Publiskajā datubāzē [www.lursoft.lv](http://www.lursoft.lv) komisija pārbauda pretendentu pārstāvības tiesības un konstatē, ka valdes priekšsēdētājiem un valdes locekļiem ir pārstāvības tiesības.
6. Iepirkumu komisija izskata izdrukas no būvkomersantu reģistra <https://bis.gov.lv/bisp/lv/construction_merchants> un konstatē, ka visi pretendenti ir reģistrēti būvkomersantu reģistrā.
7. Komisijas locekļi kolektīvi izskata pretendentu iesniegtos dokumentus – kuri Nolikumā noteiktie dokumenti ir iesniegti, kuri nav iesniegti un kuru iesniegšana nav obligāta, pārbauda iesniegto dokumentu juridisko spēku un saturu.
8. Komisija konstatē, ka pretendentiem, lai apliecinātu savu kvalifikāciju, bija jāiesniedz dokumenti, atbilstoši iepirkuma Nolikuma 34., 35.puktiem.
9. Komisija konstatē, ka pretendenta – SIA “E Būvvadība” piedāvājumi A. un B.DAĻĀs ir noraidāmi kā neatbilstoši iepirkuma Nolikuma 38.2.punktā noteiktajām prasībām.
	1. Iepirkuma nolikuma 38.2.punkts nosaka, ka Komisija noraida pretendenta piedāvājumu, ja pretendents nav iesniedzis visus Nolikumā noteiktos dokumentus savas kvalifikācijas novērtēšanai;
	2. Pretendents ir iesniedzis AS “BTA” apdrošināšanas polises kopiju, kurā norādīti pretendenta apdrošināti būvspeciālisti. Taču minētais dokuments **neapliecina faktu**, ka pretendenta atbildīgā būvdarbu vadītajs, L.D., kas piedāvāta “A” daļā ir apdrošināts saskaņā ar normatīvo aktu prasībām. Kā arī pretendents SIA “E Būvvadība” **nav pievienojis** **apdrošināšanas sabiedrības apliecinājumu** par iespēju veikt pretendenta būvspeciālistu profesionālās civiltiesiskās atbildības apdrošināšanu, saskaņā ar Ministru kabineta 2014.gada 19.augusta noteikumiem Nr.502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” no iepirkuma līguma noslēgšanas brīža uz darbu izpildes un garantijas laiku.
	3. Pretendents ir iesniedzis apliecinājumu iepirkuma “B” daļā, ka ar piedāvāto būvdarbu vadītāju A.B., kas nav pretendenta nodarbināts darbinieks, tiks noslēgts darba līgums par būvdarbu vadīšanu. Taču pretendents **nav iesniedzis būvspeciālista A. B. pašrocīgi parakstītu apliecinājumu par piekrišanu piedalīties konkrētā līguma izpildē.**
10. Publisko iepirkumu likuma 2.panta 2.punkts nosaka, ka šā likuma mērķis ir nodrošināt piegādātāju brīvu konkurenci, kā arī vienlīdzīgu un taisnīgu attieksmi pret tiem. Nodrošinot vienlīdzīgu un taisnīgu attieksmi pret visiem pretendentiem, pasūtītājs nedrīkst atkāpties no Nolikumā noteiktajām prasībām, pretējā gadījumā tiek pārkāpts vienlīdzīgas un taisnīgas attieksmes princips.
11. Komisija konstatēja, ka Pretendenti SIA “MTE” un SIA “MELIORS KRAUJA” ir iesnieguši visus Nolikumā norādītos dokumentus un ar to ir apliecinājuši atbilstību Nolikumā noteiktajām kvalifikācijas prasībām.
12. Ņemot vērā minēto un pamatojoties uz Publisko iepirkumu likuma 8.2 panta devīto daļu, iepirkumu komisija **nolemj:**
	1. noraidīt pretendentu SIA “E Būvvadība”, reģ.Nr. 40103205915, juridiskā adrese: “Laimas noliktavas”, Olaines pagasts, Olaines novads, kā neatbilstošu iepirkuma Nolikuma kvalifikācijas prasībām;
	2. virzīt tālākai vērtēšanai pretendentu SIA “MTE” un SIA “MELIORS KRAUJA” piedāvājumus.

*Balsojums: 3 balsis "par", "pret" - nav, "atturas" - nav.*

**II. Pretendentu iesniegto tehnisko un finanšu piedāvājumu pārbaude**

1. Komisija konstatē, ka atbilstoši Nolikuma 33.5. un 33.6.punktos noteiktajām prasībām, 3. un 4.pielikumos noteiktajām formām, pretendentiem bija jāiesniedz noteiktā kārtā aizpildītu tehnisko un finanšu piedāvājumu, iekļaujot dokumentos visu nepieciešamo informāciju.
	1. **Pretendenta SIA “MTE” tehniskā piedāvājuma pārbaude A un B daļās:**
		1. Komisijas locekļi kolektīvi pārbauda pretendenta tehnisko piedāvājumu atbilstību tehniskās specifikācijas prasībām un ziņo, ka pretendenta tehniskie piedāvājumi atbilst tehniskās specifikācijas prasībām. Pretendents tehniskajā piedāvājumā iekļāvis visu nepieciešamo informāciju, saskaņā ar konkursa nolikuma 3.pielikumu.
	2. **Pretendenta SIA “MELIORS KRAUJA” tehniskā piedāvājuma pārbaude B daļā:**
		1. Komisijas locekļi kolektīvi pārbauda pretendenta tehnisko piedāvājumu atbilstību tehniskās specifikācijas prasībām un ziņo, ka pretendenta tehniskie piedāvājumi atbilst tehniskās specifikācijas prasībām. Pretendents tehniskajā piedāvājumā iekļāvis visu nepieciešamo informāciju, saskaņā ar konkursa nolikuma 3.pielikumu.
	3. Komisija konstatē, ka pretendenti SIA “MTE” un SIA “MELIORS KRAUJA” ir iesnieguši atbilstošus tehniskos piedāvājumus.
	4. **Komisija nolemj** pretendentu SIA “MTE” un SIA “MELIORS KRAUJA” piedāvājumus virzīt tālākai finanšu piedāvājumu atbilstības pārbaudei.

 *Balsojums: 3 balsis "par", "pret" - nav, "atturas" - nav.*

* 1. **Pretendentu SIA “MTE” un SIA “MELIORS KRAUJA”finanšu piedāvājuma pārbaude A un B daļās:**
	2. Komisijas locekļi pārbauda vai pretendenti SIA “MTE” un SIA “MELIORS KRAUJA” iesnieguši atbilstošus finanšu piedāvājumus un vai piedāvājumos nav pieļautas aritmētiskas kļūdas.
	3. Komisija konstatē, ka pretendents SIA “MTE” un SIA “MELIORS KRAUJA” iesniedzis konkursa nolikuma 4.pielikumam atbilstošus finanšu piedāvājumus ar pievienotajām tāmēm un tajos nav aritmētisku kļūdu.
	4. **Komisija nolemj** pretendentu SIA “MTE” un SIA “MELIORS KRAUJA” piedāvājumus virzīt tālākai vērtēšanai.

*Balsojums: 3 balsis "par", "pret" - nav, "atturas" - nav.*

**III. Pretendenta noteikšana, kuram būtu piešķiramas līguma slēgšanas tiesības**

**A un B daļās.**

13. Komisija konstatē, ka viszemāko cenu iepirkuma A daļā piedāvā pretendents SIA “MTE” – EUR 29 411.90 bez PVN.

14. Ņemot vērā minēto un pamatojoties uz Publisko iepirkumu likuma panta piektās daļas 1.punktu, iepirkumu komisija **nolemj:**

14.1. uzdot komisijas priekšsēdētājai J.Kornutjakai pārbaudīt Publisko iepirkumu likuma 8.² panta piektajā daļā minēto apstākļu esamību attiecībā uz pretendentu.

14.2. atlikt lēmuma par uzvarētāju pieņemšanu A daļā līdz minētās informācijas pārbaudei.

15. Komisija konstatē, ka viszemāko cenu iepirkuma B daļā piedāvā pretendents SIA

“MELIORS KRAUJA” – EUR 22 977.63 bez PVN.

16. Ņemot vērā minēto un pamatojoties uz Publisko iepirkumu likuma panta piektās daļas 1.punktu, iepirkumu komisija **nolemj:**

16.1. uzdot komisijas priekšsēdētājai J.Kornutjakai Publisko iepirkumu likuma 8.² panta piektajā daļā minēto apstākļu esamību attiecība uz pretendentu.

16.2. atlikt lēmuma par uzvarētāju pieņemšanu B daļā līdz minētās informācijas pārbaudei.

*Balsojums: 3 balsis "par", "pret” – nav, "atturas" - nav.*

17. Komisijas priekšsēdētāja J.Kornutjaka ziņo, ka pamatojoties uz Publisko iepirkumu likuma 8.² panta piekto daļu, izmantojot Ministru kabineta noteikto informācijas sistēmu <https://www.eis.gov.lv>, 2015.gada 7.jūlijā ir izdrukājusi e-izziņas, kas apliecina, ka pretendentam SIA “MTE” un SIA “MELIORS KRAUJA”nav aktuālu nodokļu parādu, nav aktuālo datu par likvidācijas, maksātnespējas un saimnieciskās darbības apturēšanas procesiem.

18. Komisijas locekļi izskata saņemtos dokumentus un konstatē, ka attiecībā uz pretendentu SIA “MTE” un SIA “MELIORS KRAUJA” nepastāv Publisko iepirkumu likuma 8.² panta piektajā daļā noteiktie izslēgšanas nosacījumi. Ņemot vērā, ka pretendents SIA “MTE” piedāvā viszemāko cenu iepirkuma A daļā un pretendents SIA “MELIORS KRAUJA” piedāvā viszemāko cenu iepirkuma B daļā, tie ir atzīstami par uzvarētājiem šajās daļās.

19. Ņemot vērā minēto un pamatojoties uz Publisko iepirkumu likuma 8.² panta devīto daļu, konkura nolikuma 39.punktu, iepirkumu komisija **nolemj:**

19.1. atzītpretendentu **SIA “MTE”,** reģ.Nr.45403012905, juridiskā adrese: “Lejas Bērzmilni”, Sarkaņu pagasts, Madonas novads, LV-4870, par uzvarētāju iepirkumā “Teritorijas labiekārtošanas darbi”,identifikācijas numurs DPD 2015/71, un piešķirt līguma slēgšanas tiesības:

**A daļā – “**Esplanādes ūdenskrātuves krastu labiekārtošanas un ūdenstilpnes tīrīšanas pasākumi teritorijas vides un ainaviskā stāvokļa uzlabošanai”, līguma summa – EUR 29 411.90 bez PVN.

 19.2.uzdot komisijas priekšsēdētājai J.Kornutjakai, normatīvajos aktos noteiktajā kārtībā, sagatavot pretendentiem informatīvās vēstules par iepirkuma procedūras rezultātiem;

 19.3. publicēt Iepirkumu uzraudzības biroja mājas lapā paziņojumu par iepirkuma procedūras rezultātiem.

20. Ņemot vērā minēto un pamatojoties uz Publisko iepirkumu likuma 8.² panta devīto daļu, konkura nolikuma 39.punktu, iepirkumu komisija **nolemj:**

 20.1.atzītpretendentu **SIA “MELIORS KRAUJA”,** reģ.Nr.41503012110, juridiskā adrese: Daugavas ielā 31, c.Krauja, Naujenes pagasts, Daugavpils novads, par uzvarētāju iepirkumā “Teritorijas labiekārtošanas darbi”,identifikācijas numurs DPD 2015/71, un piešķirt līguma slēgšanas tiesības:

**B daļā – “**Bijušā garāžu kooperatīva "Liģinišķi" ainaviski degradētās teritorijas labiekārtošanas darbi.”, līguma summa – EUR 22 977.63 bez PVN.

 20.2.uzdot komisijas priekšsēdētājai J.Kornutjakai, normatīvajos aktos noteiktajā kārtībā, sagatavot pretendentiem informatīvās vēstules par iepirkuma procedūras rezultātiem;

 20.3 publicēt Iepirkumu uzraudzības biroja mājas lapā paziņojumu par iepirkuma procedūras rezultātiem.

*Balsojums: 3 balsis "par", "pret" - nav, "atturas" - nav.*

SĒDE BEIDZAS plkst. 15.30.

Vada un protokolē komisijas priekssēdētāja (paraksts) J.Kornutjaka

Komisijas locekļi (paraksts) I.Zarāne

 (paraksts) K.Laizāns